stanford-oval/wikipedia huggingface dataset:
Kilgore Trout

Kilgore Trout (1907–1981) on kuvitteellinen hahmo, joka esiintyy useissa Kurt Vonnegutin romaaneissa. Vonnegutin mukaan Troutissa on piirteitä hänestä itsestään. Vaikkakin nimen on väitetty viittaavan Theodore Sturgeoniin, jonka nimestä olisi tehty sanaleikki (Sturgeon on sampi, Trout taas taimen), Vonnegut on todennut Kilgoren olevan hänen ”alter egonsa” ja ”joku joka hän joskus oli”.
Trout kuvataan epäonnistuneena science fiction -kirjailijana, joka enimmäkseen kirjoittaa täytemateriaalia pornolehdille. Joissakin kirjoissa hänellä on aktiivinen rooli, toisissa hän toimii päähenkilön katalysaattorina.
Romaanissaan Jumala teitä siunatkoon, herra Rosewater Kurt Vonnegut kuvaa Troutin kirjojensa takakannessa vanhaksi mieheksi, jolla oli musta täysparta ja joka näytti pelästyneeltä ikääntyvältä Jeesukselta, jonka ristiinnaulitsemistuomio oli lievennetty elinkautiseksi vankeudeksi. Romaanissa Mestarien aamiainen Vonnegut mainitsee, että Trout kirjoitti eläessään 209 romaania, joista viimeinen jäi kesken, ja että hän sai lääketieteen Nobelin palkinnon vuonna 1979.
Kirjallisuusmainintojen lisäksi Philip José Farmer julkaisi vuonna 1975 Troutin nimellä Vonnegutin teoksissa mainitun romaanin Venus simpukankuorella. Se on ilmestynyt englanninkielisellä nimellä Venus on the Half-Shell eikä sitä ole käännetty suomeksi. Lisäksi Troutin hahmo esiintyy elokuvassa Breakfast of Champions (1999) .
Kilgore Troutin ”teoksia”

2BR02B (2BRO2B) (romaani, joka mainitaan romaanissa Jumala teitä siunatkoon, herra Rosewater)
Bagnialton museoviskaali eli Tämän vuoden mestariteos (Barring-gaffner of Bagnialto or This Year's Masterpiece) (romaani, joka mainitaan romaanissa Mestarien aamiainen)
Evankeliumi ulkoavaruudesta (Gospel from Outer Space) (romaani, joka mainitaan romaanissa Teurastamo 5 eli Lasten ristiretki)
Gilgongo! (Gilgongo!) (novelli, joka mainitaan romaanissa Mestarien aamiainen)
Jimmy Valentinen poika (The Son of Jimmy Valentine) (romaani, joka mainitaan romaanissa Mestarien aamiainen)
Nyt sen voi kertoa (Now It Can Be Told) (romaani, joka mainitaan romaanissa Mestarien aamiainen)
Linnunratojen halki kolmessa päivässä (The Pan-Galactic Three-Day Pass) (romaani, joka mainitaan romaanissa Jumala teitä siunatkoon, herra Rosewater)
Linnunratojen muistipankki (The Pan-Galactic Memory Bank) (romaani, joka mainitaan romaanissa Mestarien aamiainen)
Linnunratojen päällysmies so. Suuhullu (The Pan-Galactic Straw Boss so. Mouth Crazy) (romaani, joka mainitaan romaanissa Mestarien aamiainen)
Pyörillä kulkeva vitsaus (Plague on Wheels) (romaani, joka mainitaan romaanissa Mestarien aamiainen)
Tanssiva Hullu (The Dancing Fool) (novelli, joka mainitaan romaanissa Mestarien aamiainen)
Terve, oi johtaja (Hail to the Chief) (novelli, joka mainitaan romaanissa Mestarien aamiainen)
Viisas pupu (The Smart Bunny) (romaani, joka mainitaan romaanissa Mestarien aamiainen)
Tämä koskee sinua (This Means You) (novelli, joka mainitaan romaanissa Mestarien aamiainen)
Venus simpukankuorella (Venus on the Half-Shell) (romaani, joka mainitaan ensimmäisen kerran romaanissa Jumala teitä siunatkoon, herra Rosewater)
Bunkkerin bingoseurue (Bunker Bingo Party) (novelli, joka mainitaan romaanissa Ajanjäristys)
Aiheesta muualla

Kilgore Trout nettisivu (englanniksi)
Piaggio P.148

Italian ilmavoimien Piaggio P.148 trainer
Piaggio P.148 oli italialainen 1950-luvun alun sotilaallinen koulukone, jonka toteutti Piaggio Aero.
P.148 on kokometallinen alatasoinen kiinteällä laskutelineellä varustettu yksimoottorinen ja 2-paikkainen kone. Sen ensilento tapahtui 12. helmikuuta 1951. Sitä käytti Italian ilmavoimat ja myöhemmin Somalian ilmavoimat. Koneita rakennettiin yli 100 kappaletta.
Spesifikaatio (P.148)

miehistö - kouluttaja ja oppilas, rinnakkainistuttava
pituus 8,4 m
kärkiväli 11,1 m
korkeus 2,4 m
siipipinta-ala 18,9 m2
tyhjäpaino 876 kg
lentopaino 1 280 kg
moottori 1 kpl
Lycoming O-435, kuusisylinterinen moottori
142 kW eli 190 hv
huippunopeus 234 km/h
lakikorkeus 5 000 m
Piana

| Piana |
| --- | --- |
 Näkymä Pianan kylään
 Piana
 Koordinaatit: 42°14′N, 8°38′E 
Valtio:   Ranska
Alue:  Korsika
Departementti:  Corse-du-Sud
Arrondissementti:  Sartène
Kantoni:  Sevi-Sorru-Cinarca
Aikavyöhyke:  UTC+1
 – Kesäaika:  UTC+2
 
 [ Kunnan kotisivut] 
Infobox OKVirheellinen NIMI-arvo: 
Piana on Ranskan kunta Korsikan saaren länsirannikolla Corse-du-Sudin departementissa. Kunnan asukasluku vuonna 2014 oli 484. Kunta kuuluu departementissaan Sevi-Sorru-Cinarcan kantoniin Ajaccion arrondissementissa, noin 70 kilometriä Ajacciosta pohjoiseen.
Jyrkistä calanque-kallioistaan tunnettu Piana kuuluu kauneimpien ranskalaiskylien järjestöön Les Plus Beaux Villages de France. Toinen Korsikalla sijaitseva järjestön jäsenkylä on Haute-Corsen departementin Sant’Antonino.
Pianan calanquet ovat osa Portonlahden maiseman Unescon maailmanperintökohdetta.
Aiheesta muualla

Kuvia tai muita tiedostoja aiheesta Piana Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Piana
Käännös suomeksi
Pierre Souvairan

Pierre Julien Arnold Souvairan (30. heinäkuuta 1911 Montreux – 28. maaliskuuta 2000 Evolène) oli syntyperältään ranskalainen pianisti ja musiikkipedagogi. Hän sai Sveitsin kansalaisuuden vuonna 1931 ja Kanadan kansalaisuuden 1959. Hänen opettajiaan olivat Sveitsissä ja Ranskassa André de Ribaupierre, Robert Teichmüller, Alfred Cortot ja Rudolf Serkin.
Souvairanin omien oppilaiden joukossa olivat Walter Delahunt, Mary-Nan Dutka, Anne Eggleston, Ralph Elsaesser, Leslie Kinton, Valery Lloyd-Watts, Mari-Elizabeth Morgen, Ann Southam ja Philip Thomson. Pianistina hänen ohjelmistoonsa kuului sellaisten säveltäjien kuin Oskar Morawetzin, Robert Turnerin, Murray Adaskinin, Ludwig van Beethoven]in, Gabriel Faurén, Maurice Ravelin ja Robert Schumannin teoksia.
Kiteen Meijerinranta

Meijerinranta on Kiteellä sijaitseva vanhan meijerin alue. Alue sijaitsee keskustan läheisyydessä, Kiteenjärven rannalla.
Historia

Kiteen Osuusmeijeri perustettiin vuonna 1906. Perustamisen puuhamiehinä toimivat muun muassa Akseli Brander, joka aloitti hallituksen puheenjohtajana sekä Evald Winter, joka johti meijerin rakennusöitä. Toiminta aloitettiin rakennustöiden jälkeen vuonna 1908. Meijeri toimi kerman vastaanottajana, ja alueella toimi myös oma mylly. Pari vuotta myöhemmin, vuonna 1910, toimintaa laajennettiin omalla sahalaitoksella.
Vuosisadan alkupuolella Meijerin toiminta kasvoi ja se oli kannattavaa. Johto oli alusta lähtien osaavaa ja ammattitaitoista, ja koneet olivat nykyaikaisia. Meijeri antoi työtä useille kiteeläisille nuorille, ja työpaikkoja oli monenlaisia. Energiaa tuottamaan ostettiin oma höyrykone. Toiminnan laajentuessa energiantarve kasvoi, ja 1940-luvun alkupuolella Meijerille rakennettiin uusi konehuone, jonne hankittiin aikaisempaa paljon tehokkaampi höyrykone.
Toisen maailmansodan jälkeen meijerin alueelle rakennettiin uusi, kivirakenteinen myllyrakennus, ja meijeri sai luvan myydä sahatavaraa ulkomaille. Sahatavaran tuotannon huippuvuosi oli 1951. Kivimeijerin myllytiloihin perustettiin pesula, jolle oli vielä 1950-luvun vaihteessa paljon kysyntää. Vuosien kuluessa palvelun tarve pieneni ja pesulatoiminnasta luovuttiin.
1960-luvun alussa kiteeläiset maidontuottajat päättivät yhdistyä Joensuun Osuusmeijeriin, kiteeläinen maito ryhdyttiin kuljettamaan Joensuuhun ja meijerin toiminta Kiteellä loppui. Saha vuokrattiin yksityiselle toimijalle, mutta uusia investointeja ei enää tehty. Meijerinrannan sahauslaitos lopetti toimintansa 1970-luvun alussa. Mylly jatkoi toimintaansa 1990-luvun alkuun saakka.
Nykytilanne

Tällä hetkellä Meijerinrannan alueen omistaa Kiteen kaupunki. Toiveena on, että Meijerinranta saadaan uudelleen käyttöön. Tulevaisuutta suunnitellaan Meijerinrannan yritys- ja kulttuurikeskus -hankkeessa, joka kartoittaa esimerkiksi yrittäjiä, jotka olisivat kiinnostuneita toimimaan Meijerinrannassa. Tavoite on myös kunnostaa Meijerinrannan vanhat rakennukset.
Aiheesta muualla

http://www.kitee.fi/Resource.phx/sivut/sivut-kitee/hallinto/meijerinranta.htx (Arkistoitu – Internet Archive)
Kiliann Sildillia

| Henkilötiedot |
| --- | --- | --- | --- |
Koko nimi: Kiliann Eric Sildillia
Syntymäaika: 16. toukokuuta 2002 (ikä 22)
Syntymäpaikka: Metz, Ranska
Pelipaikka: puolustaja
Pituus: 186 senttimetriä
Seura
Seura: SC Freiburg
Pelinumero: 25
Junioriseurat
2008-2009: A.S. Montigny-lès-Metz
2009-2010: APM Metz
2010-2020: FC Metz
Seurat
| Vuodet | Seura | O | (M) |
| 2020- | SC Freiburg | 61 | (0) |
| Yhteensä | Yhteensä | 61 | (0) |
Maajoukkue
| 2017-2019 | Ranska U16 | 6 | (0) |
| 2019-2020 | Ranska U17 | 2 | (0) |
| 2020-2022 | Ranska U18 | 1 | (0) |
| 2022-2023 | Ranska U20 | 4 | (0) |
| 2023-2024 | Ranska U21 | 4 | (0) |
| 2024- | Ranska U23 | 3 | (0) |
 Seurajoukkueuran tilastot kattavat vain kansalliset sarjat, päivitetty 2. elokuuta 2024.  Maajoukkueuran tilastot päivitetty 2. elokuuta 2024.
Kiliann Eric Sildillia (s. 16. toukokuuta 2002 Metz, Ranska) on ranskalais-guadeloupelainen jalkapalloilija, pelipaikaltaan laitapuolustaja. Hän edustaa Saksan Bundesliigassa pelaavaa SC Freiburgia. Hän kuuluu myös Ranskan olympiajoukkueeseen olympialaisissa 2024.
Seurajoukkueura

Sildiliia on FC Metzin kasvatti, ja hän siirtyi seuran junioriakatemiaan vuonna 2010, pelattuaan ensin APM Metzin ja A.S. Montigny-lès-Metzin nuorissa.
Vuonna 2020 Sildillia siirtyi nykyisen seuransa, SC Freiburgin organisaatioon. Hän teki ensiesiintymisensä seuran edustusjoukkueessa 16. lokakuuta 2021 Saksan Bundesliigan ottelussa RB Leipzigia vastaan, jossa hän pelasi täydet minuutit. Kaudella 2021–2022 Sildillia pelasi seitsemässä Bundesliigan ottelussa ja kahdessa Saksan cupin ottelussa.
Kaudella 2022–2023 Sildillia vakiinnutti paikkansa SC Freiburgin avauskokoonpanossa, nimittäin hän pelasi kaudella Saksan Bundesliigassa 27 ottelua, Eurooppa-liigassa seitsemän ottelua ja Saksan cupissa neljä ottelua.
Sildillia teki ensimmäisen maalinsa SC Freiburgin edustusjoukkueessa Eurooppa-liigan lohko-ottelussa kreikkalaista Olympiakosia vastaan 30. marraskuuta 2023. Sildillia pelasi kaudella 2023–2024 27 ottelua Bundesliigaa, yhdeksän ottelua Eurooppa-liigaa ja kaksi ottelua Saksan cupia.
Maajoukkueura

Sildillia Ranskan 21-vuotiaiden maajoukkueen mukana karsinnoissa Slovakiassa järjestettäviin ikäluokan EM-kilpailuihin 2025. Hän pelasi niissä kolme ottelua Bosniaa ja Hertsegovinaa, Kyprosta ja Itävaltaa vastaan, joissa hän pelasi kaikissa täydet minuutit.
Sildillia valittiin Ranskan olympiajoukkueeseen 2024.
Kimya Dawson

| Kimya Dawson |
| --- | --- |

Henkilötiedot
Syntynyt: 17. marraskuuta 1972 (ikä 51) Yhdysvallat
Ammatti:  Muusikko
Muusikko
Tyylilajit:  anti-folk vaihtoehtorock
Soittimet:  laulu, kitara
Yhtyeet:  Moldy Peaches Antsy Pants
Levy-yhtiöt:  K Records 
Aiheesta muualla
kimyadawson.com
  [ Muokkaa Wikidatassa ] [ ohje ]  
Kimya Dawson (s. 17. marraskuuta, 1972) on yhdysvaltalainen laulaja ja laulunkirjoittaja, joka tuli tunnetuksi Juno-elokuvan  soundtrackin musiikistaan.
Diskografia > Moldy Peaches-yhtyeen kanssa

The Moldy Peaches, 2001
County Fair/Rainbows -single, 2002
Moldy Peaches 2000: Unreleased Cutz and Live Jamz 1994-2002, 2003
Diskografia > Sooloalbumit

I'm Sorry That Sometimes I'm Mean, 2002
My Cute Fiend Sweet Princess, 2004
Knock Knock Who?, 2004
Hidden Vagenda, 2004
Remember That I Love You, 2006
Alphabutt e. pee (CD-R), 2007
Alphabutt, 2008
Diskografia > Antsy Pants -yhtyeen kanssa

Antsy Pants - Kimya Dawson, Ben Lupus, Leo, Angelo Spencer, Howard Hughes, Billy Jet Pilot, Jarrod Bramson, Emily Madden, and Marie
Antsy Pants, 2006
Aiheesta muualla

Official Website
LiveJournal
Peter Forsyth Christensen

Peter F. Christensen

Peter Forsyth Christensen (s. 24. joulukuuta 1952 Kalifornia) on yhdysvaltalainen roomalaiskatolinen piispa. Hänet vihki papiksi Saint Paul and Minneapolisin arkkihiippakuntaan John Robert Roach 25. toukokuuta 1985. Hänet nimitettiin Superiorin hiippakunnan johtoon Wisconsinin 28. kesäkuuta 2007, ja piispaksi vihkiminen seurasi 14. syyskuuta. Pääkonsekraattorina toimi Harry Joseph Flynn, jota avustivat Raphael Michael Fliss ja William Henry Bullock. Christensen asetettiin virkaansa 23. syyskuuta.
Piaggio Typhoon

Piaggio Typhoon
Piaggio Typhoon 50 2-T on italialaisen Piaggio & C. SpA:n valmistama moposkootteri. Skootterissa on yksisylinterinen kaksitahtimoottori, jonka iskutilavuus on 49,4 cm³. Moottorin antama huipputeho on 4,4 hv (6500 kierrosta) ja vääntö 4,7 Nm (6250 kierrosta).
Aiheesta muualla

Käyttäjän käsikirja suomeksi
Philippe Kourouma

Philippe Kourouma (29. marraskuuta 1932 Samoé, Ranskan Guinea – 10. helmikuuta 2009) oli guinealainen roomalaiskatolinen piispa. Hänet vihittiin papiksi N’Zérékorén hiippakuntaan 8. syyskuuta 1962 ja nimitettiin sen johtoon 13. elokuuta 1979. Piispaksi vihkiminen seurasi 15. joulukuuta. Pääkonsekraattorina toimi Bernard Agré, jota avustivat Francis Carroll ja Jean-Baptiste Maria Cissé.
Kourouma jäi eläkkeelle 27. marraskuuta 2007.
Per-Erik Ekblom

Per-Erik Ekblom (8. huhtikuuta 1928 – 6. toukokuuta 1993) oli suomalainen kirjeshakinpelaaja ja shakkitoimitsija.
Ekblom kuului 1961 Suomen kirjeshakkiliiton (FCCF) perustajiin. FCCF:ssä hän toimi sihteerinä ja puheenjohtajana. Hänen ansiotaan oli se, että suomi pääsi ICCF:n jäseneksi vuonna 1963 ja Vuodesta 1966 lähtien hän toimikin FCCF:n kontaktina maailmanlaajuisessa ICCF:ssä. Hän toimi vuodesta 1968 vuoteen 1975 ICCF:n tilintarkastajana. Hänestä tuli myös vuonna 1985 virallinen kirjeshakkituomari. Hänet palkittiin vuonna 1985 hopeisella ICCF:n Bertl von Massow-mitalilla ja kaksi vuotta myöhemmin kultaisella. Vuonna 1988 hänelle myönnettiin FCCF:n huomionosoituspalkinto.
Kirjeshakissa hän osallistui usein kansalliseen mestaruusturnaukseen, jossa hän 1960-luvulla sijoittui kahdesti viidenneksi.
Konttilampi (Laukaa)

| Konttilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Laukaa
Koordinaatit:  62°28′56″N, 25°38′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Niiniveden valuma-alue (14.34)
Laskujoki:  ei laskuojaa 
Järvinumero:  14.343.1.002
Mittaustietoja
Pinnankorkeus:  155,6 m  
Pituus:  180 m  
Leveys:  80 m  
Rantaviiva:  0,46 km  
Pinta-ala:  1,071 ha  
Saaria:  ei saaria 
 fiKonttilampi 
Konttilampi  on Keski-Suomessa Laukaassa Pökköperän lähellä sijaitseva lampi.
Maantietoa

Lammen pinta-ala on 1,1 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Niiniveden valuma-alueella (14.34), jonka Iso-Hirvasen valuma-alueeseen (14.343) se kuuluu. Lammen vedenpinnan korkeus on 155,6 metriä mpy.
Konttilampi (Uurainen)

| Konttilampi |
| --- | --- |
Valtiot:  Suomi
Maakunnat:  Keski-Suomi
Kunnat:  Uurainen
Koordinaatit:  62°28′47″N, 25°35′04″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Niiniveden valuma-alue (14.34)
Laskupuro:  Konttipuro Sällijärveen 
Järvinumero:  14.346.1.014
Mittaustietoja
Pinnankorkeus:  153 m  
Pituus:  180 m  
Leveys:  80 m  
Rantaviiva:  0,428 km  
Pinta-ala:  1,021 ha  
Saaria:  ei saaria 
 fiKonttilampi 
Konttilampi  on Keski-Suomessa Uuraisissa Myllyperän lähellä sijaitseva lampi.
Maantietoa

Lammen pinta-ala on 1,0 hehtaaria, se on 200 metriä pitkä ja 100 metriä leveä. Lammella ei ole kartan mukaan saaria.  Sen rantaviivan pituus on 450 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Niiniveden valuma-alueella (14.34), jonka Häkinjärven valuma-alueeseen (14.346) se kuuluu. Lammen vedenpinnan korkeus on 153 metriä mpy.
Peto on irti

| ”Peto on irti” Antti Tuisku |
| --- | --- | --- |

Singlen tiedot
 Albumilta: En kommentoi
 Julkaistu: 20. helmikuuta 2015
 Tuottaja(t): Jurek
 Tyylilaji: pop
 Kesto: 03.33
 Levy-yhtiö: Warner Music Finland
Muut kannet
 HeavyWeight Remix -singlen kansikuva
Antti Tuiskun muut singlet
| ”Mies” 2013 | ”Peto on irti” 2015 | ”Blaablaa (En kuule sanaakaan)” 2015 |
”Peto on irti” on Antti Tuiskun kappale hänen kymmenenneltä studioalbumiltaan En kommentoi. Kappale julkaistiin albumin ensimmäisenä singlenä 20. helmikuuta 2015. Kappaleen ovat säveltäneet ja sanoittaneet Tuiskun itsensä lisäksi Jurek, Aku Rannila, Saara Törmä sekä Kalle Lindroth. Tuottajana kappaleella on toiminut Jurek. Kappaleessa ”peto”-sanalla viitataan Tuiskun uransa alkuvaiheilla faneiltaan saamaan lempinimeen ”Peto-Antti”. Kappaleesta julkaistiin 3. huhtikuuta 2015 HeavyWeight-ryhmän tekemä remix.
Päivää ennen singlen julkaisua Antti Tuiskun virallisella YouTube-kanavalla julkaistiin kappaleen musiikkivideo, jonka on ohjannut Cristal Snow. Videolla esiintyy kerrossiivoojan roolissa näyttelijä Satu Silvo. Videota on parodisoitu MTV3-kanavan Kingi-ohjelmassa. Myös HeavyWeight Remix -versiosta on julkaistu musiikkivideo, joka on koostettu Tuiskun fanien Instagram-palveluun lataamista videoista.
Kappale nousi ensimmäisellä listaviikollaan suoraan latauslistan ensimmäiselle sijalle ja singlelistan viidennelle sijalle. Radiolistalla se aloitti 66. soitetuimpana radiokappaleena, minkä jälkeen se on noussut parhaimmillaan 43:nneksi. Tuisku esitti kappaleen livenä Uuden Musiikin Kilpailun kolmannessa lähetyksessä 21. helmikuuta 2015.
Kappaleet

Peto on irti – 3.33
Peto on irti – 4.43
Listasijoitukset

| Lista | Paras sijoitus |
| --- | --- |
Suomen virallinen singlelista: 5
Suomen virallinen latauslista: 1
Radiolista: 43
Pelikaaniankerias

| Pelikaaniankeriaat Pelikaaniankerias |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Ahmattiankeriaskalat Saccopharyngiformes
Heimo::  Pelikaaniankeriaat Eurypharyngidae
Suku::  Eurypharynx  Vaillant, 1882
Laji::  pelecanoides
Kaksiosainen nimi
 Eurypharynx pelecanoides  Vaillant, 1882 
Katso myös
   Pelikaaniankerias Wikispeciesissä   Pelikaaniankerias Commonsissa 
Infobox OKNimi-testi OKIUCN-testi OK: 
Pelikaaniankerias (Eurypharynx pelecanoides) on noin 60 senttimetrin pituinen syvänmeren kala. Se on heimonsa ja sukunsa ainoa tunnettu laji. Pelikaaniankeriasta tavataan kaikkien valtamerten trooppisissa ja lauhkeissa osissa 1 400 metrin syvyydestä alaspäin. Se on pitkulainen ja kapea kala, jonka kita on suhteettoman suuri ja silmät sijaitsevat kuonon kärjessä. Sen oletetaan vaeltelevan ympäriinsä suu ammollaan ja syövän vastaantulevia eliöitä. Pelikaaniankeriaan oletetaan houkuttelevan saaliinsa kitaansa hännänpäässä sijaitsevalla valolla.
Aiheesta muualla

Eurypharynx pelecanoides (peilipalvelin) FishBase. Froese, R. & Pauly, D. (toim.). (englanniksi)
Species in the genus Eurypharynx. (peilipalvelin) FishBase. Froese, R. & Pauly, D. (toim.). (englanniksi)
Family Eurypharyngidae (peilipalvelin) FishBase. Froese, R. & Pauly, D. (toim.).  (englanniksi)
Philippe Jordan

Philippe Jordan
Philippe Jordan (s. 18. lokakuuta 1974 Zürich) on sveitsiläinen kapellimestari.
Jordan syntyi kapellimestari Armin Jordanin ja balettitanssija Käthe Herknerin pojaksi. Hän aloitti pianotunneilla käymisen 6-vuotiaana, liittyi Zürichin poikakuoroon 8-vuotiaana ja aloitti myös viulunsoiton 11-vuotiaana. 16-vuotiaana Jordan aloitti opiskelun Zürichin konservatoriossa, josta sai diplominsa. Hän sai opetusta musiikin teoriassa ja sävellyksessä Hans Ulrich Lehmannilta. Täydentäviä opintoja pianonsoitossa hän suoritti Karl Engelin johdolla.
Jordan aloitti uransa 20-vuotiaana Ulmin teatterin musiikillisena johtajana. Vuonna 1998 hänestä tuli Daniel Barenboimin avustaja Staatsoper Unter den Lindenissä, ja vuosina 2001–2004 hän toimi Grazin oopperan pääkapellimestarina. Tänä aikana hän teki myös debyyttinsä esimerkiksi Metropolitan-oopperassa, Covent Gardenissa ja La Scalassa. Vuosina 2006–2010 Jordan toimi Staatsoper Unter den Lindenin päävierailijana ja teki usein esiintymisiä Zürichin oopperassa. Debyyttinsä New Yorkin filharmonikkojen kanssa hän teki vuonna 2007. Kesällä 2012 hän esiintyi ensimmäisen kerran Bayreuthin festivaalilla.
Jordan aloitti vuonna 2009 työskentelyn Pariisin oopperan musiikillisena johtajana. Vuosina 2014–2020 hän toimi Wienin sinfoniaorkesterin pääkapellimestarina, ja syyskuussa 2020 hänestä tuli Wienin valtionoopperan musiikillinen johtaja.
Peter Gade

Peter Gade
Peter Gade syntyjään Peter Gade Christensen (s. 14. joulukuuta 1976 Terndrupissa, Tanskassa) on tanskalainen sulkapalloilija.
Gade on voittanut All England -turnauksen, joka on maailman vanhin ja arvostetuin sulkapalloturnaus, vuonna 1999 ja Euroopan mestaruuden miesten kaksinpelissä neljä kertaa. Hän oli maailmanrankinglistan ykköspelaaja vuodesta 1998 vuoteen 2001. Gade on voittanut myös 16 Grand-Prix-titteliä.
Olympialaisissa Gadelle ei ole tullut menestystä. Kesäolympialaisissa vuonna 2000 hän hävisi välierissä tulevalla kultamitalistille kiinalaiselle Ji Xinpengille ja pronssiottelussa toiselle kiinalaiselle Xia Xuanze. Vuonna 2004 Ateenassa Gade putosi puolivälierissä Indonesian Taufik Hidayatia vastaan.
Aiheesta muualla

Gaden kotisivut (Arkistoitu – Internet Archive) (englanniksi)
Pierre Skawinski

| Mitalit | Mitalit | Mitalit |  |
| --- | --- | --- | --- |
|  Pierre Skawinski vuonna 1936. |  Pierre Skawinski vuonna 1936. |  Pierre Skawinski vuonna 1936. |  |
Maa:   Ranska
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Hopeaa | Torino 1934 | 400 m |  |
|  Hopeaa | Torino 1934 | 4 × 400 m |  |
Pierre Skawinski (23. joulukuuta 1912 Bordeaux – 20. maaliskuuta 2009) oli ranskalainen yleisurheilija, joka kilpaili pikajuoksussa. Hän edusti seuratasolla Bordeaux EC:tä. Skawinski voitti EM-kisoista kaksi mitalia, hopeaa 400 metrillä sekä henkilökohtaiselta matkalta että viestistä. Hän osallistui olympialaisiin kerran, vuonna 1936. Tuolloin Skawinski selvisi 400 metrillä välieriin saakka.
Skawinski voitti maansa mestaruuden 400 metrillä vuosina 1933, 1936 ja 1937. Lisäksi hän oli voittamassa Ranskan mestaruutta 4 × 100 metrin viestissä vuonna 1937.
Ennätykset

400 m: 48,0 s (1934)
Killer Aspect

Killer Aspect esiintymässä.
Killer Aspect on suomalainen rockyhtye, joka perustettiin Helsingissä vuonna 2004.
Historia

Killer-yhtyeessä soittaneet basisti Timo Huhtala ja rumpali Teijo Jämsä sekä yhtyeissä The Winyls ja Personal Aspect kitaraa soittanut Samuli Relander perustivat Killer Aspectin alun perin nimellä Cabincrew vuonna 2004. Kun ilmeni, että toinen yhtye käyttää jo nimeä Cabin Crew, nimi vaihdettiin Killer Aspectiksi, joka juontui jäsenten entisten yhtyeiden, Killer ja Personal Aspect, nimistä.
Myöhemmin mukaan liittyivät laulaja Max Paananen ja kosketinsoittaja Jukka Backlund, joka kuitenkin jätti yhtyeen vuonna 2006 liittyäkseen Sunrise Avenuehun. Vuonna 2007 mukaan liittyi kitaristi Valeri Drobych, ja vielä saman vuoden joulukuussa kuultiin radiossa yhtyeen debyyttisingle TV, joka nousi pian YleX:n listaykköseksi. Seuraavana vuonna julkaistu single Bloodshot ylsi vuoden hittilistan viidenneksi, ja sitä seurasi yhtyeen debyyttialbumi How Does It Work, joka julkaistiin huhtikuussa 2008. Saman vuoden lopulla yhtyeen jättäneen Huhtalan paikalle basistiksi tuli Jaakko Pulkki.
Jäsenet

Max Paananen (laulu)
Samuli Relander (kitara)
Valeri Drobych (kitara)
Teijo Jämsä (rummut)
Jaakko Pulkki (basso)
Jäsenet > Entiset jäsenet

Jukka Backlund (kosketinsoitin)
Timo Huhtala (basso)
Diskografia > Albumit

How Does It Work (2008)
Brand New Start (2013)
Diskografia > Singlet

TV (2007)
Bloodshot (2008)